Γιουτζίν, Όρεγκον.
Εθνικό Πρωτάθλημα Στίβου ΗΠΑ 2023.
Εδώ θα κριθεί η πρόκριση των εκλεκτών αστέρων των ΗΠΑ.
Πρώτος και καλύτερος το μεγάλο όνομα των σπριντ, ο Νόα Λάιλς.
Θέλω να υπερβώ τα όρια του σπορ.
Αν πιστεύω ότι είμαι ο καλύτερος όλων των εποχών,
χρειάζομαι ένα ρεκόρ που το αποδεικνύει.
Θέλει το νταμπλ, στα 100 και 200.
Κι αυτό είναι το πρώτο μεγάλο βήμα.
Το νταμπλ είναι πάντα σημαντικό στον στίβο γιατί
το έχουν καταφέρει ελάχιστοι.
Δεν έχω πολλά περιθώρια λάθους.
Πρέπει να τους τσακίσω.
Αν δεν είσαι στους πρώτους τρεις στο Εθνικό,
τότε δεν θα πας στο Παγκόσμιο, κι αυτό ήταν, πάει.
Τελικός 100 ανδρών!
Άντε!
Κακή εκκίνηση ο Λάιλς.
Πέρνα τους, Νόα!
Και δείτε εδώ! Δείτε τον Κρέιβοντ Τσάρλστον!
Άντε!
Στο νήμα!
Μα ποιος κέρδισε;
ΣΤΗΝ ΕΛΙΤ
ΜΙΑ ΒΔΟΜΑΔΑ ΑΡΓΟΤΕΡΑ
ΝΟΑ ΛΑΪΛΣ, ΔΙΣ ΠΑΓΚΟΣΜΙΟΣ ΠΡΩΤΑΘΛΗΤΗΣ 200Μ
ΚΛΕΡΜΟΝΤ, ΦΛΟΡΙΝΤΑ
Να πάρουμε στα σοβαρά την προθέρμανση,
έχουμε και σπριντ.
Άντε, πάμε, κουνηθείτε.
Για πάμε.
Λάβετε θέσεις.
Δώσε ώθηση, πάτα καλά και μη βιαστείς να επιταχύνεις.
Στο Εθνικό Πρωτάθλημα κινδύνεψα.
Παραλίγο να το χάσω.
Πέφτουν στο νήμα!
Για το Εθνικό Πρωτάθλημα!
Ο Λάιλς τρίτος, μπαίνει όμως στην ομάδα…
Νόα, ζορίστηκες στα 100. Τι έχεις να πεις;
Ίσως η δυσκολότερη πρόκριση της ζωής μου.
Τερμάτισα τρίτος στα 100 μέτρα.
Για να προκριθώ.
Πρέπει να καταλάβω σε τι κατάσταση είμαι
κι αν χρειάζεται να αλλάξουμε κάτι ενόψει Παγκοσμίου.
-Εντάξει. -Ναι, το βλέπω. Το ένιωσα κι εγώ.
Πρέπει να νιώσεις άνετα νιώθοντας άβολα, είναι μέρος του παιχνιδιού.
Ο Νόα προκρίθηκε στο Εθνικό, ήταν στους τρεις πρώτους, αρκεί.
Δεν ήταν το αποτέλεσμα που θέλαμε, πήγαμε για τη νίκη προφανώς.
Άρα έχουμε πολλή δουλειά ακόμα.
Ο νικητής επικεντρώνεται στον εαυτό του. Κοιτάζει τι κάνει ο ίδιος, όχι οι άλλοι.
Μην το σκέφτεσαι, κάν' το.
Πρέπει να ξεφορτωθώ τον παλιό Νόα.
Όταν όμως έρθει η ώρα, θα είμαι έτοιμος.
Ωραία!
Αυτό είναι το μόνο σίγουρο.
ΛΟΝΔΙΝΟ, ΗΝΩΜΕΝΟ ΒΑΣΙΛΕΙΟ
Καλωσήρθατε στο Λονδίνο, τελευταίο μίτινγκ Diamond League
πριν από το Παγκόσμιο στη Βουδαπέστη.
Στο Λονδίνο αγαπάνε πιο πολύ τον στίβο.
ΑΛΙΣΟΝ ΦΙΛΙΞ
Είναι η μεγάλη στάση του τουρ.
Ο κόσμος σε αναγνωρίζει, σε κυνηγάει.
-Δικό σου; -Ναι, δικό μου.
Ο Νόα δυσκολεύτηκε στο Εθνικό, άρα πρέπει να νικήσει στα 200 στο Λονδίνο
για να πάει με αυτοπεποίθηση στο Παγκόσμιο Πρωτάθλημα.
-Ευχαριστώ. -Μαμά παγκόσμιου πρωταθλητή!
ΚΙΣΑ ΜΠΙΣΟΠ, ΜΑΜΑ ΤΟΥ ΝΟΑ
Σε αναγνώρισαν στις τουαλέτες;
Με αναγνώρισαν στις τουαλέτες του εμπορικού.
Αποδώ ή αποκεί δείχνω καλύτερη;
-Θεούλη μου. -Και τα δύο.
-Σε ανεβάζει. -Γι' αυτό την έχω κοντά μου.
Τρελάθηκα.
Πραγματικά δεν ξέρω τι να περιμένω στο Λονδίνο.
Αλλά κανείς δεν μ' έχει νικήσει στα 200, άρα δεν έχω δικαιολογία.
Τα 200 είναι η σύζυγος του Νόα.
-Οικογενειακό αστείο. -Η σύζυγος.
Τα 200 είναι η σύζυγος, τα 100 η ερωμένη.
Η γκόμενα.
Η γκόμενα πάει με όποιον είναι δημοφιλής.
-Έτσι. -Ενώ η σύζυγος είναι πιστή.
-Μένει πλάι σου μέχρι τέλους. -Πλάι σου.
-Μάλλον δεν είναι πολιτικά ορθό… -Όχι, είναι…
-Ιδίως αν το λέει μια μαμά… -Είναι ακριβές.
ΜΙΤΙΝΓΚ ΛΟΝΔΙΝΟΥ
ΤΡΕΙΣ ΜΕΡΕΣ ΩΣ ΤΟΝ ΑΓΩΝΑ
Πηγαίνοντας στο Λονδίνο, δεν είχαμε την ευκαιρία
να τρέξουμε πολλά διακοσάρια.
Είναι η ευκαιρία μας ενόψει Παγκοσμίου
να αποδείξουμε ότι ο Νόα είναι ο κορυφαίος.
Αλλά κι ο Ζαρνέλ δείχνει σε καλή φόρμα.
ΖΑΡΝΕΛ ΧΙΟΥΖ ΕΘΝΙΚΟ ΡΕΚΟΡ 100Μ
Ο Ζαρνέλ Χιουζ είναι Βρετανός σπρίντερ που κάνει με διαφορά
την καλύτερή του χρονιά.
Τι παίζει; Κικιρίκου!
Με λένε Ζαρνέλ Χιουζ.
Είμαι ο Ταχύτερος Άντρας του 2023.
ΓΚΡΑΝ ΠΡΙ ΝΕΑΣ ΥΟΡΚΗΣ 2023
Περνάει ο Ζαρνέλ Χιουζ, πρώτος με 9,83!
Έγινε ο ταχύτερος Βρετανός στα χρονικά.
Ναι!
Εθνικό ρεκόρ Βρετανίας.
Έσπασε το ρεκόρ του σπουδαίου Λίνφορντ Κρίστι του 1993.
Μεγάλη επίδοση.
Είναι γρήγορος.
ΣΤΑΡ - ΕΘΝΙΚΟ ΡΕΚΟΡ, ΦΕΤΙΝΟ ΡΕΚΟΡ
Τώρα τράβηξε την προσοχή όλων.
ΑΝΑΨΕ ΦΩΤΙΕΣ
Αυτός δείχνει ο κορυφαίος.
ΝΟΑ, ΕΧΕΙΣ ΑΝΤΑΓΩΝΙΣΤΗ
Καλύτερος κατοστάρης από τον Νόα,
αλλά ο Νόα είναι πολύ καλύτερος διακοσάρης.
Οπότε θα δούμε πώς θα πάει.
Είναι η πρώτη μου αναμέτρηση με τον Ζαρνέλ απ' όταν έκανε το ρεκόρ στα 100 μέτρα.
Θα του δώσει την αυτοπεποίθηση να πιστέψει ότι ίσως μπορέσει να κερδίσει,
αλλά πρέπει να με νικήσει στα 200 και δεν υπάρχει περίπτωση.
ΖΑΡΝΕΛ, Ο ΤΑΧΥΤΕΡΟΣ ΒΡΕΤΑΝΟΣ
Όταν γίνεται μεγάλος αγώνας στο Λονδίνο και συμμετέχει βρετανικό αστέρι
ικανό να πάει πολύ καλά, ο αγώνας απογειώνεται.
Παλιά κουβάλαγες εσύ τους βατήρες εκκίνησης.
Είχαμε δικούς μας βατήρες, ασήκωτους.
Τι αγώνας θα ήταν αυτός κόντρα σ' εσένα!
Ο Ζαρνέλ Χιουζ κόντρα στον Λίνφορντ Κρίστι!
Θα ξεπουλάγαμε.
Άνετα.
Ο Λίνφορντ Κρίστι είναι ο κορυφαίος Βρετανός σπρίντερ.
ΛΙΝΦΟΡΝΤ ΚΡΙΣΤΙ
Κι ο Κρίστι περνάει μπροστά και γίνεται παγκόσμιος πρωταθλητής!
Χρυσός ολυμπιονίκης, παγκόσμιος πρωταθλητής.
Τρις πρωταθλητής Ευρώπης.
ΓΚΡΑΝ ΠΡΙ ΣΤΙΒΟΥ ΝΕΑΣ ΥΟΡΚΗΣ 2023
Εθνικό ρεκόρ Βρετανίας ο Ζαρνέλ Χιουζ.
Η κατάρριψη του ρεκόρ του Λίνφορντ Κρίστι από τον Ζαρνέλ
ήταν αποκάλυψη για πολύ κόσμο.
Καιρό έχουμε να πούμε
"Βρετανός σπρίντερ διεκδικεί το χρυσό".
Παρακολουθούσες ζωντανά την κούρσα, Λίνφορντ;
Δεν την είδαμε ζωντανά, το μάθαμε.
Με πήρε ένας αθλητής μου, νόμιζα ότι μου έκανε πλάκα.
Είπα "Όχι! Ποιος το 'κανε;"
"Ο Ζαρνέλ" μου λέει. Και είπα "Τι λες!"
Και μπήκα στο ίντερνετ να το ψάξω.
Δεν το πίστευα.
Το βλέπεις και λες…
Δεν το πίστευα. Είπα "Τι λες τώρα!"
Κάνε προπόνηση διεκδικητή, όχι πρωταθλητή.
Πού να πάει ο πρωταθλητής;
Γι' αυτό προπονούμουν σαν διεκδικητής, γιατί ήθελα να φτάσω τους πρωταθλητές.
Είχα φωτογραφία του Καρλ Λιούις κάτω απ' το πατάκι.
Γιατί ήταν το νούμερο ένα! Τον έβαζα εκεί
για να τον πατάω όταν μπαίνω στο σπίτι.
-Τόσο πολύ το ήθελα. -Πολύ αστείο.
Τι λες τώρα!
Είναι εκπληκτικό πόσο συγκεντρωμένοι είναι οι σπρίντερ.
Κοινό και ΜΜΕ στη Βρετανία
περιμένουν πάρα πολλά
από τον Ζαρνέλ, περιμένουν να κερδίσει στην πατρίδα του.
-Ήσασταν από την άλλη. -Ναι; Πήγαινε από την άλλη.
Πρέπει να χειριστείς τις προσδοκίες,
όχι μόνο τις δικές σου αλλά και όλων των άλλων.
Πολύ δύσκολο.
Θα σου μάθω ψυχολογία.
Πας όταν είναι σκυμμένος και έτοιμος
και του δίνεις το χέρι.
Δεν χρειάζεται χειραψία.
Το κάνει για να σε αποσυντονίσει. Έτσι;
Γιατί θα σκεφτείς στην εκκίνηση "Γιατί ήρθε και μου έδωσε το χέρι;"
Κατάφερε να σε αποσυντονίσει.
Για παράδειγμα οι Αμερικανοί έρχονται και φωνάζουν "ΗΠΑ, ρε!"
Για να σε ταράξουν.
Κάνουν ό,τι μπορούν για να σε αποσυντονίσουν.
Κάτι που δεν έχω κάνει, αλλά έχω ακούσει.
Παίρνεις θέση και πιάνεις λίγο ταρτάν.
Κι όταν παίρνει θέση ο άλλος, το πετάς στον διάδρομό του.
Κι αυτός κοιτάζει τι πέταξες, ακούγεται το πιστόλι και τρέχεις!
Το έκανε κανείς αυτό;
-Εγώ με τίποτα. -Αλήθεια; Γιατί;
Θα ήταν τρελό.
Όταν κλείσει η κάμερα, μπορείς να το πεις.
Ο Ζαρνέλ ετοιμάζεται να βάλει το όνομά του
δίπλα στους σπουδαίους σπρίντερ, όπως ο Λίνφορντ.
Ευχαριστούμε, Ζαρνέλ. Πρωταθλητής!
Μπορεί να δυσκολέψει τον Νόα.
Κι αν το σκέφτομαι εγώ…
σίγουρα το σκέφτεται κι ο Νόα.
Έτοιμοι.
ΔΥΟ ΜΕΡΕΣ ΠΡΙΝ
Ωραία.
Πάνω κάτω.
Ναι!
Σου 'πε ο Μαρκ τα κουλουάρ;
-Ο Ζαρνέλ στο 7… -Ναι.
Που είναι ό,τι καλύτερο.
Τι σημασία έχει;
Ναι, αλλά είναι καλή ώρα να το δούμε. Γι' αυτό μ' αρέσει αυτός ο διάδρομος,
γιατί μπορούμε να το δουλέψουμε αποδώ.
Προτιμούν τους κεντρικούς διαδρόμους, είναι οι καλύτεροι
γιατί εκεί θα 'ναι οι ταχύτεροι
και θες να είσαι δίπλα στον ταχύτερο για να τον προφτάσεις
ή για να του ξεφύγεις.
Προτιμώ τη θέση σου, το πέρασμα αποδώ.
Όταν σηκώθηκες, έφυγες ακριβώς στη μέση του κουλουάρ.
Το ξέρεις ότι θα βγει στην τηλεόραση αυτό.
Όχι, δεν…
Δεν υπάρχει κάτι που θα μας ρεζίλευε.
Πάω αποκεί.
Γεια, κόουτς!
Δεν πάω σε κάθε αγώνα.
Πάω στους περισσότερους.
Πήγα στην Ελβετία όταν άρχισε να τρέχει
και είπα "Ξόδεψα τόσα λεφτά. Ήρθα μέχρι την Ελβετία
για να δω 19 δευτερόλεπτα. Τι κάνω;"
Ο αδελφός μου είπε "Όχι, δεν ήρθες
για να δεις 19 δευτερόλεπτα. Ήρθες για ψυχολογική υποστήριξη".
-Γεια σας, παιδιά! -Γεια σου, μητέρα.
Γνώρισα τη μαμά σου!
ΣΑ'ΚΑΡΙ ΡΙΤΣΑΡΝΤΣΟΝ
Όντως!
Και πώς πήγε;
Πλάκα έχει.
Έχει τη φάση της. Χάρηκα που τα είπαμε, μανούλα.
Μου λέει η Αντουανέτ πριν λίγο, "Ξέρεις πολύ κόσμο".
-Αλήθεια; -Ναι.
Είμαι στο σπορ πάνω από 30 χρόνια.
Πες τους τα.
-Εσύ είσαι ακόμα περισσότερα. -Μη μου το κάνεις αυτό.
Άσε με εμένα.
Ο κύκλος μου έχει σημασία.
Πιστεύουν ότι μπορώ να γίνω ο κορυφαίος. Αυτό μου δίνει κίνητρο να συνεχίζω.
-Μου έλειψαν τα 200, τ' ομολογώ. -Καιρός να τα τρέξεις.
-Γεια σου, μανούλα. -Τι κάνεις; Τι πάγος είναι αυτός;
-Μεγάλε. -Τι λέει;
-Καλή επιτυχία. -Ευχαριστώ.
Ποπό, ο ταχύτερος άνθρωπος στη Γη.
Να σου σφίξω το χέρι.
-Δεν το πιστεύω, φίλε. -Κάτσε να σας φωτογραφίσω.
-Ναι. -Ένα, δύο… Εντάξει.
-Έλα. -Καλό φαίνεται. Έτσι;
Νόα, θα σκίσεις, φίλε.
-Θα 'ρθω την Κυριακή, έχω εισιτήρια. -Ωραία!
Ο Νόα δεν φοβάται καμία πρόκληση
κι έχει βάλει σκοπό να ανέβει επίπεδο
ως αθλητής, να υπερβεί τα όρια του σπορ.
Ο Γιουσέιν Μπολτ κατείχε αυτήν τη θέση περίπου μια δεκαετία.
Το κάνει να δείχνει απλό.
Μπολτ, τρίτο στα 200!
Ήμουν διακοσάρης αρχικά.
Αλλά ο Καρλ Λιούις έκανε το νταμπλ και έβαλε πολύ ψηλά τον πήχη.
Κι έτσι άλλαξα στόχο
για να διατηρήσω τη δίψα.
ΤΖΑΜΑΪΚΑ ΓΙΟΥΣΕΪΝ ΜΠΟΛΤ
Κοιτάζω τον Ζαρνέλ και βλέπω πολλές ομοιότητες με τον Μπολτ
και όχι μόνο ότι είχαν τον ίδιο προπονητή, τον Γκλεν Μιλς.
Προτιμώ τα γρήγορα τζετ. Λατρεύω οτιδήποτε έχει ταχύτητα.
Είναι πολύ ψηλότεροι από τους περισσότερους αντιπάλους τους
και το στιλ τους είναι παρόμοιο.
Αν είναι κοντά σε κάποιον προς το τέλος, θα τον προσπεράσουν.
Όπως το έκανε ο Μπολτ,
έτσι θα δεις και τον Ζαρνέλ να το κάνει
όταν είναι σε τέτοια φόρμα.
Σου λείπει ο προσομοιωτής πτήσεων, Ζαρνέλ;
Εννοείται, φίλε.
ΣΕΝΕΛ ΦΡΑΝΣΙΣ
Άκου!
Είμαι σε φάση "Ανυπομονώ να γυρίσω κοντά σου". Σαν μικρό παιδί.
Καλωσορίζουμε τους επιβάτες.
Καλωσήρθατε στην American Airlines.
Βρισκόμαστε απέναντι από το αεροδρόμιο και ετοιμαζόμαστε…
Μικρός πίστευες ότι θα γίνεις πιλότος;
Πάντα αγαπούσα τα αεροπλάνα, απ' όταν πήγαινα γυμνάσιο.
Βρίσκαμε τον μπελά μας στη φυσική
γιατί κρατάγαμε στιλό και μολύβια
και κάναμε ότι πετούσαμε.
Γράφτηκε στον έλεγχό μου.
Αλλά η μαμά φοβόταν τα αεροπλάνα και έλεγε
"Δεν νομίζω ότι θέλω να το κάνεις αυτό".
Κυρίες, κύριοι, καλωσήρθατε.
Είμαι ο κυβερνήτης Χιουζ, πετάμε για Άγιο Μαρτίνο.
Θα προσγειωθούμε στο Τζουλιάνα, διάρκεια πτήσης 35',
υψόμετρο 19.000 πόδια.
Καθίστε αναπαυτικά με δεμένη ζώνη.
Ήξερα ότι θα ήμουν γρήγορος γιατί είμαι πολύ αποφασισμένος.
Η μαμά έχει ακόμα άλμπουμ από τον Άγιο Μαρτίνο,
όπου έτρεχα ξυπόλητος.
Η μαμά μου ήταν οικονόμος κι ο μπαμπάς μου ταξιτζής.
Επομένως δεν είχαν οικονομική άνεση.
Έτσι, με τα πρώτα μου παπούτσια στίβου,
έτρεχα σαν σφαίρα.
Ζαρνέλ Χιουζ…
ΓΚΡΑΝ ΠΡΙ 2015
Πρώτο μου επαγγελματικό μίτινγκ στα 19.
Έτρεξα κόντρα στον Γιουσέιν Μπολτ, ναι.
Είχα κομπλάρει γιατί είναι ένας τύπος
που θαύμαζα, ένας θρύλος.
Τσιμπιόμουνα γιατί ήταν σαν όνειρο για μένα.
Κι έλεγα "Θεέ μου, τι θα κάνω;"
Έβαλα μπροστά τα τούρμπο.
Κι έτρεξα σαν τρελός.
Δείτε την κίνηση του Τζούλιαν Φόρτε.
…δυνατά στο 3,
στο 4 ο Ντουάιερ,
αλλά προηγείται ο Μπολτ. Θα το πάρει πέφτοντας στο νήμα.
Ο Γιουσέιν ίσα που με νίκησε.
Για χιλιοστά του δευτερολέπτου.
Μου είπε "Τι έκανες εκεί, μεγάλε; Τι έκανες;"
Ο Ζαρνέλ έχει τρομερές δυνατότητες.
Πιστεύω ότι έχει τρομερές δυνατότητες.
Πρέπει να το πιστέψει περισσότερο
και θα γίνει κορυφαίος σπρίντερ.
Θα διεκδικεί το χρυσό στα 100 και στα 200 κάθε χρόνο.
Πρώτη φορά που αγωνίστηκα στην Αγγλία δεν είχα και την καλύτερη υποδοχή.
Σαν να άκουγα ψιθύρους,
"Ποιος είναι αυτός; Από πού είναι;"
ΑΝΑΖΩΠΥΡΩΘΗΚΕ ΤΟ "ΦΤΙΑΧΤΟΙ ΒΡΕΤΑΝΟΙ"
Το είδα στην εφημερίδα, "Ο φτιαχτός Βρετανός Ζαρνέλ Χιουζ".
Τι θα πει "φτιαχτός Βρετανός";
Δεν ξέρω καν τι σημαίνει. Ειλικρινά.
Δεν ξέρω. Τι σημαίνει;
"Δήθεν". Δεν είναι ωραία λέξη.
Ναι, δεν είναι ωραία λέξη. Ειλικρινά.
Η Ανγκουίλα είναι βρετανική αποικία, πολλοί δεν το ξέρουν αυτό.
ΔΙΧΟΓΝΩΜΙΑ
Από το δημοτικό τραγουδούσαμε τον βρετανικό ύμνο.
Και με αποκαλούν "φτιαχτό Βρετανό".
Σαν να πρέπει να αποδείξω ποιος είμαι κατά μία έννοια.
ΧΙΟΥΖ: ΘΕΛΕΙ ΝΑ ΚΛΕΙΣΕΙ ΣΤΟΜΑΤΑ
Μου φάνηκε αισχρό, να πω την αλήθεια.
Το περιβάλλον στη Βρετανία είναι πολύ πιο σκληρό.
Είναι πιο επικριτικοί με τους αθλητές επειδή ο στίβος έχει περίοπτη θέση.
Νομίζω ότι το αντίστοιχο στις ΗΠΑ είναι
η αντιμετώπιση παικτών του μπάσκετ ή του φούτμπολ.
Έχω περάσει μαύρες μέρες στη ζωή μου
όσον αφορά τον στίβο.
Μετά το Τόκιο…
έχασα τον κόσμο, να σας πω την αλήθεια.
ΤΟΚΙΟ 2020 ΤΕΛΙΚΟΣ 100Μ
Είναι ο τελικός 100 μέτρων ανδρών.
Ποιος θα αρπάξει την ευκαιρία για μια θέση στο πάνθεον;
Έτοιμοι.
Ήταν ο Ζαρνέλ Χιουζ από τη Μεγάλη Βρετανία και το ξέρει.
Τεράστια καταστροφή αν ακυρωθεί.
Αν κάνεις άκυρη εκκίνηση, τέρμα.
Τεράστια πίεση όταν πρόκειται για ένα αγώνισμα σαν τα 100 μέτρα,
που πρέπει να το κάνεις σωστά, είναι πραγματικά δύσκολο,
ιδίως αν έχεις την τάση να είσαι νευρικός
ή έχεις κάνει κι άλλες άκυρες εκκινήσεις.
Το όνειρό του να γραφτεί στην ιστορία των Ολυμπιακών έληξε
με τον χειρότερο δυνατό τρόπο.
ΑΚΥΡΗ ΕΚΚΙΝΗΣΗ ΖΑΡΝΕΛ ΧΙΟΥΖ, ΗΒ
Ένιωσα σαν φάντασμα που επέστρεφε στο χωριό.
Ένιωσα σαν να ξεριζώθηκε η καρδιά μου απ' το στήθος μου.
Δεν μπορούσα να κοιμηθώ το ίδιο βράδυ.
Καθόμουν στο κρεβάτι καταρρακωμένος.
Ένιωσα ότι απέτυχα
κι όλα γύρω μου κατέρρευσαν.
Είναι δύσκολο όταν έχεις βιώσει μια τεράστια απογοήτευση
και πρέπει την επόμενη χρονιά να προσπαθήσεις να το ξεπεράσεις.
Δεν φεύγει απ' το μυαλό σου.
Ξέρεις ότι ο κόσμος το σκέφτεται,
οπότε πρέπει να είσαι βράχος ψυχολογικά
για να μπορέσεις να προσπαθήσεις να το αναιρέσεις.
ΔΙΕΘΝΕΣ ΜΙΤΙΝΓΚ ΣΤΙΒΟΥ ΠΟΥΕΡΤΟ ΡΙΚΟ 2022
Το πρόβλημα συνεχίστηκε και το 2022…
DIAMOND LEAGUE ΜΠΕΡΜΙΓΧΑΜ
…λόγω του τραύματος που κουβαλούσα από το Τόκιο.
Προσπαθούσα πάντα να κάνω τέλεια εκκίνηση.
ΕΘΝΙΚΟ ΒΡΕΤΑΝΙΑΣ 2021
…στο 6, τρίτος από αριστερά. Έχουμε άκυρη εκκίνηση.
Ευτυχώς, είχα ανθρώπους που με στήριξαν
και με βοήθησαν να το ξεπεράσω μετά.
ΜΙΑ ΜΕΡΑ ΩΣ ΤΟΝ ΑΓΩΝΑ
Δέκα πράγματα φοράς στον καρπό.
Δώδεκα!
Χωρίς το Van Cleef.
Χώρια το Van Cleef. Αυτό είναι το τρελό!
Άσε με μ' αυτόν τον καρπό. Τρελά λεφτά. Μπήκα μέσα.
Κοστίζει όσα λεφτά πάρω απ' όλα τα τουρνουά.
Πάει όλο το μπόνους!
"Δεν με λένε Σακάρι, αλλά Σα'Κάρι!"
ΝΟΡΜΑΝ ΠΙΡΤ
-Κι είναι τοσηδά. -Κοντούλα.
-Μια σταλιά. -Ως εδώ φτάνει.
Είναι τοσηδά, αλλά από φασαρία τόση!
Ο στίβος κυλάει στο αίμα των Λονδρέζων.
Για να ενθουσιαστεί…
ΑΝΣΟΝ ΧΕΝΡΙ
…το κοινό, χρειάζεσαι δύο μεγάλα ονόματα.
Έχεις τον Ζαρνέλ Χιουζ στα 100 μέτρα.
Είναι και διακοσάρης, θα τρέξει στα 200 εδώ αύριο.
Πολλοί αναρωτιούνται αν είναι ο σωστός
για τη Βρετανία.
Ουσιαστικά έβγαλε τον Λίνφορντ Κρίστι από τα βιβλία των ρεκόρ
με την κούρσα στα 100.
Απίστευτο.
Για δες εδώ.
Τρελαίνομαι.
Μ' αρέσει η αίσθηση.
Λοιπόν, ο Ζαρνέλ είναι από την Ανγκουίλα, βρετανική αποικία,
αλλά δεν ξέρουμε ακόμα πόσο τον έχει δεχτεί το βρετανικό κοινό.
Τώρα θα έχει την ευκαιρία να αναμετρηθεί στα 200
με τον κάτοχο του ρεκόρ ΗΠΑ στα 200, τον Νόα Λάιλς.
-Παγκόσμιος Πρωταθλητής! -Τσιζ!
Α, βίντεο ήταν!
Αν ο Ζαρνέλ μπορέσει να νικήσει τον Νόα Λάιλς εδώ στο Λονδίνο,
να είστε σίγουροι ότι θα τον δεχτούν με ανοιχτές αγκάλες.
Στην έδρα μου, μιλάμε.
Στην έδρα μου.
Ήρθε η ώρα. Δεν μπορείς να κάνεις πίσω πια.
Παρουσίαση του αυριανού Wanda Diamond League στο Λονδίνο,
του Μίτινγκ Στίβου στο Λονδίνο.
Το πρώτο πράγμα που θα σας πω πριν σας παρουσιάσω τους αθλητές
είναι ότι εδώ και λίγα λεπτά έχουν εξαντληθεί τα εισιτήρια.
Άρα διατέθηκαν 50.000 εισιτήρια.
Πρόκειται για τη μεγαλύτερη ημερίδα στίβου στον κόσμο.
Νόα, τι χρόνος θα χρειαστεί για να κερδίσει κανείς τα 200;
Αυτός που θα κάνω.
Δεν έχεις τρέξει ποτέ εδώ.
Όχι.
Τι λες για τους 50.000 θεατές; Έχουμε φοβερό παλμό.
Χαριτωμένο.
Νόα, κάτι που ίσως κάνει τον Ζαρνέλ να κοκκινίσει.
Θα μας πεις για την εμφάνιση του Ζαρνέλ στη Νέα Υόρκη,
τότε με το ρεκόρ;
Για μένα είναι άλλος ένας με τον οποίο πρέπει να αναμετρηθώ.
Τόσο απλά.
Ο Ζαρνέλ ήταν πάντα στη συζήτηση
-για τα μετάλλια και τον τίτλο… -Όχι.
-Τώρα όμως είναι. -Τώρα ναι.
-Ναι. -Αυτό έχει σημασία.
Άλλος ένας που πρέπει να νικήσω.
Ο Νόα λέει πολλά.
Εγώ δεν είμαι απ' αυτούς που λένε πολλά.
Προτιμώ να δείξω με την εμφάνισή μου ότι είμαι έτοιμος κι εγώ.
Είμαι εδώ, ήρεμος, χαλαρός.
Δεν φαίνομαι έτοιμος να τρέξω, αλλά είμαι έτοιμος να αναμετρηθώ.
Δεν σε φοβάμαι.
Μπορώ να σε κοιτάξω στα μάτια και να σου πω "Δεν σε φοβάμαι".
Μπορεί να είσαι ο καλύτερος στον κόσμο,
αλλά μόλις πάρω θέση στην κούρσα, μόλις συγκεντρωθώ…
θα τα δώσω όλα και με αυτήν τη νοοτροπία
κατεβαίνω στον στίβο.
Ζαρνέλ, έχεις βάλει στόχο και το εθνικό ρεκόρ στα 200 μέτρα;
Είναι μεγάλος στόχος σου αύριο;
Είναι στις βλέψεις μου. Αν έρθει αύριο, θα χαρώ.
Ποιο είναι το εθνικό ρεκόρ;
19,94.
Το 'χουμε.
Γιατί τόση μετριοφροσύνη, φίλε;
Αν δεν έχεις ενέργεια πρωταγωνιστή, ο στίβος δεν είναι για σένα.
Πρέπει να πιστεύεις ότι όταν κατεβαίνεις σε κούρσα,
θα κερδίζεις κάθε φορά.
Ακόμα και με κακή εκκίνηση,
ακόμα και με κακό φίνις, ό,τι κι αν είναι.
Κι αυτό το βλέπω στα μάτια των άλλων.
Η ΜΕΡΑ ΤΟΥ ΑΓΩΝΑ
Καλωσήρθατε στο Λονδίνο για το τελευταίο μίτινγκ Diamond League
πριν από το Παγκόσμιο στη Βουδαπέστη.
Ρεκόρ προσέλευσης για ημερίδα των τελευταίων τεσσάρων πέντε ετών.
Πενήντα χιλιάδες κόσμος. Δεν έμεινε ούτε εισιτήριο απούλητο.
Θα είναι ξεχωριστή μέρα.
ΤΕΛΙΚΟΣ 200Μ ΑΝΔΡΩΝ
Ζαρνέλ Χιουζ, ο Βρετανός πρωταθλητής, στη φόρμα της ζωής του.
Θα βρει άραγε τον τρόπο να νικήσει
τον δύο φορές παγκόσμιο πρωταθλητή Νόα Λάιλς;
Στην αίθουσα κλήσεως νιώθεις τα διαφορετικά εγώ γύρω σου.
Υπάρχει μεγάλη ένταση.
Πρέπει να είσαι έτοιμος γιατί θα τα δώσουν όλα.
Νιώθω καλά κόντρα στον Λάιλς στα 200.
Ξέροντας ότι είναι δύο φορές παγκόσμιος πρωταθλητής στα 200.
Συναρπαστικό.
Θέλω να δω πόσο καλά θα πάω.
Έχω κάνει τα πάντα για να είμαι έτοιμος γι' αυτήν τη στιγμή.
Πρέπει να εμπιστευτώ το σώμα μου.
Λοιπόν, κύριοι, πλησιάστε.
Οι καλύτεροι φίλαθλοι στίβου στην Ευρώπη ζουν όλοι στη Μεγάλη Βρετανία.
Στις μεγαλύτερες διοργανώσεις η αδρεναλίνη μου ξεφεύγει τελείως.
Μακάρι να σπάσω το εθνικό ρεκόρ μπροστά σε 50.000 κόσμο.
Θα είναι αλησμόνητο αν το κάνω σε πάτρια εδάφη.
Όλα τα μάτια στραμμένα στον Χιουζ, διάδρομος 7, τον Βρετανό πρωταθλητή
και πιλότο.
Δεν θέλω να λέω πολλά, αλλά όταν πάρω θέση στη γραμμή εκκίνησης,
θα δείτε ότι είμαι επικίνδυνος.
Και ο Νόα Λάιλς στον διάδρομο 6.
Ήταν αρκετά αιχμηρός, θα έλεγα, στη συνέντευξη τύπου.
Αρχίζει το σόου.
Έπαιρνα αναπνοές γιατί ήθελα να ηρεμήσω.
"Ψυχραιμία".
Αυτό έλεγα μέσα μου. Και "Είσαι έτοιμος".
Λάβετε θέσεις.
Αυτή η στιγμή είναι ή όλα ή τίποτα.
Ανεβάζω τον διακόπτη στο μυαλό μου.
Έτοιμοι.
Κάθε στιγμή μού ανήκει.
Ο Νόα Λάιλς στον διάδρομο 6!
Μπορεί να φτάσει στη νίκη κόντρα σε αυτόν τον αντίπαλο;
Ο ψηλός Χιουζ είναι ο στόχος.
Ζαρνέλ Χιουζ, στη φόρμα της ζωής του.
Πάμε.
Θα κριθεί στο νήμα.
Χιουζ και Λάιλς μαζί.
Αλλά ο Λάιλς ξεφεύγει.
Νίκη για τον παγκόσμιο πρωταθλητή.
Με χρόνο 19,46.
Είναι η καλύτερη επίδοση στον κόσμο φέτος.
Είμαι περήφανη για σένα!
Κόουτς!
Τα 200 θα είναι πάντα δικά μου. Είναι η γυναίκα μου.
Δεν την αφήνω. Είναι δικιά μου.
Ήταν προειδοποιητική βολή προς όλους τους άλλους.
Ίσως έχουμε εθνικό ρεκόρ Βρετανίας,
έχετε τον νου σας στον χρόνο 19,94.
Το 'χεις.
19,73, εθνικό ρεκόρ Βρετανίας για τον Ζαρνέλ Χιουζ!
Καταρρίφθηκε τελικά το ρεκόρ του Τζον Ρίτζις με χρόνο 19,94.
Πόσο χαίρομαι!
Το έκανα εδώ, εδώ, ρε φίλε!
Μπροστά σε εσάς, σας ευχαριστώ που ήρθατε.
Σας αγαπώ. Είμαι πολύ συγκινημένος.
Πριν φύγεις, ένα τσεκ για το εθνικό ρεκόρ,
παίρνεις επιπλέον 5.000 δολάρια.
Ο νέος κάτοχος του εθνικού ρεκόρ, Ζαρνέλ Χιουζ!
Ναι!
Το είπα στον Ζαρνέλ ότι το έχουμε το εθνικό ρεκόρ Βρετανίας
και βγήκε και το συνέτριψε.
Το περίμενα.
Δικαιούμαι το 10%, έτσι;
Εννοείται, ναι!
-Καλή κούρσα, φίλε. -Επίσης. Θα σε δω αύριο.
Ναι, φίλε, εννοείται. Θα ιδωθούμε, μην ανησυχείς.
Κέρδισε την κούρσα
και προφανώς ήθελα να είναι πιο ανταγωνιστική.
Αλλά έσπασα το εθνικό ρεκόρ σε πάτρια εδάφη.
Είμαι πιο αποφασισμένος να κερδίσω το Παγκόσμιο.
Θα γίνει κι αυτό.
Θέλω να δω
πόσο μπορώ να πιέσω τον εαυτό μου.
Θέλω να μείνω στην ίδια τροχιά και να συνεχίσω την άνοδο.
Επόμενη στάση, Βουδαπέστη.
Το Παγκόσμιο Πρωτάθλημα!
Επόμενη στάση, κυνηγάμε το νταμπλ με αξιώσεις.
-Ναι. -Έτσι.
Είναι βαρύ το κεφάλι που φορά το στέμμα.
Πιο εύκολα κερδίζεις ως αουτσάιντερ
επειδή δεν υπάρχουν προσδοκίες.
Όταν υπάρχουν προσδοκίες, αλλάζει όλη η ατμόσφαιρα.
Αν κάνει το νταμπλ,
θα χαρώ σαν να έκανε παγκόσμιο ρεκόρ.
-Γιατί τόσο… -Ναι.
Αυτός είναι ο στόχος φέτος, κατ' εμέ.
Και κατ' αυτόν.
Πρέπει να είσαι προσγειωμένος σαν άνθρωπος.
Γι' αυτό και θεωρώ ότι η ομάδα μας κάνει καλή δουλειά
ώστε να μπορεί το κεφάλι του να σηκώσει το στέμμα.
Έχω την έντονη φιλοδοξία
να είμαι ο καλύτερος σε ό,τι αγαπώ.
Η φιλοδοξία όχι μόνο να κατανοήσω το παιχνίδι
αλλά και να το αλλάξω είναι κάτι άλλο που τρέφω μέσα μου.
Αγαπώ το άθλημα αλλά αρνούμαι να το διατηρήσω ως έχει.
Είμαι έτοιμος να φτάσω στον ορίζοντα και να δω τι υπάρχει παραπέρα.
ΠΡΟΣΕΧΩΣ
Έφτασε η στιγμή.
Ή όλα ή τίποτα.
Παίζονται πολλά.
Το Εθνικό είναι οι προκριματικοί για το Παγκόσμιο.
-Ο δρόμος για Βουδαπέστη. -Ναι. Εδώ.
Αν δεν προκριθείς εδώ,
δεν πρόκειται να πας στο Παγκόσμιο,
στο μεγάλο πάρτι.
Δεν χωράνε λάθη.
Πρέπει να αποδείξω στην υφήλιο ότι είμαι η καλύτερη.
Θα τα δώσουν όλα, φίλε.
Όταν βγεις στο ταρτάν, ξέρεις ότι όλοι είναι αποφασισμένοι.
Θα γίνει σφαγή.
Δεν έχει πάρει ακόμα την πρόκριση στα 100 μέτρα.
Δεν υπάρχουν ούτε εγγυήσεις ούτε περιθώρια διόρθωσης.
Υποτιτλισμός: Αλεξάνδρα Κονταξάκη